## Obvezatne upute broj LSN I- redoslijed izbornih radnji i tijek rokova

### NN 140/2009 (25.11.2009.), Obvezatne upute broj LSN I- redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

3431

Na temelju članka 40. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, broj 109/07. i 125/08., dalje: Zakon) te članka 30. stavka 1. Zakona o izborima članova predstavničkih tijela jedinica lokalne i područne (regionalne) samouprave (»Narodne novine«, broj 44/05. – pročišćeni tekst i 109/07.) Državno izborno povjerenstvo Republike Hrvatske propisuje

OBVEZATNE UPUTE BROJ LSN I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske od 21. studenoga 2009. raspisani su prijevremeni izbori za gradonačelnika i zamjenika gradonačelnika Grada Benkovca.

Odluka Vlade Republike Hrvatske stupit će na snagu 25. studenoga 2009.

Izbori će se održati u nedjelju 27. prosinca 2009.

2. Rokovi teku od

26. studenoga 2009. u 00:00 sati.

3. Prijedlozi kandidatura za izbor gradonačelnika i njegovog zamjenika moraju biti zaprimljeni (prispjeti) Gradskom izbornom povjerenstvu Grada Benkovca najkasnije u roku 12 dana od dana raspisivanja izbora, dakle

7. prosinca 2009. do 24:00 sata

(članak 17. Zakona).

4. Gradsko izborno povjerenstvo Grada Benkovca utvrdit će i u javnim glasilima objaviti zbirnu listu pravovaljanih kandidatura za izbor gradonačelnika i njegovog zamjenika u roku 48 sati od isteka roka za kandidiranje, dakle

9. prosinca 2009. do 24:00 sata

(članak 23. stavak 1. Zakona).

5. Izborna promidžba počinje danom objave zbirne liste kandidatura i traje zaključno do 24 sata prije dana održavanja izbora, dakle do

25. prosinca 2009. do 24:00 sata

(članak 24. stavak 1. Zakona).

6. Zabrana izborne promidžbe (izborna šutnja), kao i objavljivanja privremenih rezultata ili procjena rezultata izbora traje u tijeku cijelog dana koji prethodi danu održavanja izbora kao i na dan održavanja izbora do zaključno 19 sati, dakle od

26. prosinca 2009. u 00:00 sati do

27. prosinca 2009. u 19:00 sati

(članak 26. stavak 1. Zakona).

7. Gradsko izborno povjerenstvo Grada Benkovca objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije osam dana prije dana održavanja izbora, dakle

18. prosinca 2009. do 24:00 sata

(članak 46. stavak 3. Zakona).

8. Političke stranke dužne su odrediti članove pojedinih biračkih odbora i dostaviti njihova imena Gradskom izbornom povjerenstvu Grada Benkovca najkasnije osam dana prije dana održavanja izbora, dakle

18. prosinca 2009. do 24:00 sata

(članak 44. Zakona).

Ne odrede li ih, odnosno ukoliko prijedlozi ne prispiju Gradskom izbornom povjerenstvu Grada Benkovca, Gradsko izborno povjerenstvo Grada Benkovca samostalno će odrediti članove biračkih odbora.

(članak 44. Zakona).

9. Gradsko izborno povjerenstvo Grada Benkovca mora imenovati članove i zamjenike članova biračkih odbora najkasnije pet dana prije dana održavanja izbora, dakle

21. prosinca 2009. do 24:00 sata.

(članak 44. Zakona).

10. Glasovanje traje neprekidno

27. prosinca 2009. od 7:00 do 19:00 sati

Biračko mjesto se zatvara u 19:00 sati. Biračima koji su se zatekli u redu na biračkom mjestu omogućit će se glasovanje i nakon 19:00 sati.

(članak 54. stavak 1. Zakona).

11. Birački odbor mora u što kraćem roku dostaviti zapisnik o svom radu s ostalim izbornim materijalom Gradskom izbornom povjerenstvu Grada Benkovca, a najkasnije u roku 12 sati od zatvaranja biračkog mjesta, dakle

28. prosinca 2009. do 7:00 sati.

(članak 63. Zakona).

12. Gradsko izborno povjerenstvo Grada Benkovca utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle

28. prosinca 2009. do 19:00 sati.

(članak 64. stavak 1. Zakona).

13. Kad Gradsko izborno povjerenstvo Grada Benkovca utvrdi rezultate glasovanja bez odgode će objaviti rezultate izbora sukladno zapisniku o radu izbornog povjerenstva.

(članak 68. Zakona).

14. Zaštita izbornog prava ostvaruje se u skladu s odredbama članaka 84. do 91. Zakona.

15. Ove Obvezatne upute objavit će se u »Narodnim novinama«, a stupaju na snagu 25. studenoga 2009. godine.

Klasa: 013-05/09-03/06

Urbroj: 507-09-01

Zagreb, 21. studenoga 2009.

Predsjednik
Branko Hrvatin, mag. iur., v. r.

Uputa, NN 140/2009-3431